
TEHNISKĀ SPECIFIKĀCIJA

1. Vispārējs situācijas apraksts un pakalpojuma nepieciešamības pamatojums un ilgtermiņa stratēģiskās attīstības mērķi.
1.1. Rīgas ilgtspējīgas attīstības stratēģijā līdz 2030. gadam noteikti divi ilgtermiņa stratēģiskās attīstības mērķi, skar Rīgas investīciju un tūrisma aģentūru (turpmāk tekstā - Pasūtītājs):
· Rīgā ir inovatīva, atvērta un eksportspējīga ekonomika; 
· Rīga ir starptautiski atpazīstama, nozīmīga un konkurētspējīga Ziemeļeiropas metropole.
Lai šos attīstības mērķus sasniegtu, Rīgai jāuzlabo pilsētas tēls un atpazīstamība, veicinot investīciju, tūristu, studentu un augsti kvalificētu speciālistu piesaisti pilsētai; jāpiesaista vietējās un starptautiskās investīcijas. Aģentūras vidējā termiņa stratēģiskais mērķis ir atjaunot tūristu plūsmu Rīgā un panākt, ka 2024. gadā tūristu skaits sasniedz 80 % no 2019. gadā fiksētā. 
Pilsētas tēla un atpazīstamības veicināšanai jānodrošina pastāvīga Rīgas digitālā komunikācija, kas ietver darbu ar mājas lapas iekšējo un ārējo optimizēšanu meklētājsistēmām (SEO  jeb search engine optimization), t.sk. “linkbuilding” satura veidošanu, UX/UI lietojamības pārbaudes un rediģēšanu liveriga.com mājas lapā, kā arī  svarīgāko atslēgas vārdu reklamēšanas stratēģijas izstrādi un realizāciju; reklāmas nodrošināšanu galvenokārt Google (t.sk. Youtube) un Meta medijos, kā arī atsevišķos gadījumos citos digitālajos medijos realizējot reklāmas kampaņas mērķa tirgos ārvalstīs. 
Plānots, ka primārie mērķa tirgi, kuros plānots veikt reklāmas kampaņas ir Vācija, Polija, Somija, Zviedrija, Norvēģija, Dānija, Nīderlande, Lietuva, Igaunija, Apvienotā karaliste kā arī iespējams citas valstīs, ja Pasūtītājam radīsies tāda nepieciešamība. Valstu saraksts var tikt pielāgots katrai kampaņai, (gadā plānotas 2 – 3 reklāmas kampaņas) un var neietvert visas šajā punktā uzskaitītās valstis.
1.2. Nepieciešams veidot uzturošu komunikāciju sekojošos virzienos: 
· Tūrisma veicināšana gan sezonā, gan nesezonā, palielinot pieprasījumu pēc viesmīlības pakalpojumiem ārpus galvenās tūrisma sezonas.
· Investīciju piesaistes veicināšana;
· Popularizēt vietni https://www.liveriga.com/en/work-in-riga. 

2. Reklāmas kampaņu komunikācijas mērķi
2.1. Veidot kopējo Rīgas atpazīstamību digitālajā vidē ārvalstīs;
2.2. Veidot atpazīstamību Work in Riga  vietnei;
2.3. Uzlabot liveriga.com organisko/dabīgo meklējumu rezultātus tūrisma, investīciju un Work in Riga blokos;
2.4. Palielināt mājas lapas liveriga.com kopējo apmeklētāju skaitu no Pasūtītāja noteiktajām mērķa valstīm.

3. Pakalpojumu sniegšanas periods
3.1. Līguma darbības periods ir 24 mēneši no tā noslēgšanas vai līdz brīdim, kad tiek iztērēta maksimālā līguma summa, atkarībā no tā, kurš no apstākļiem iestājas pirmais.

4. Provizoriskais budžeta sadalījums starp pakalpojumiem:
4.1. SEO pakalpojumi: 45000 EUR + PVN
4.2. Pamata kampaņu (piemēram, Visit Riga, Invest in Riga, Work in Riga utml) nepārtraukta īstenošana Google un Meta grupas medijos. Papildus provizoriski plānots realizēt apmēram 6 kampaņas līguma darbības laikā (piemēram, Rīgas vasaras, RIMI Rīgas maratona, Rīgas ziemas u.c. kampaņas) 290000 EUR + PVN
4.3. Reklāmas kampaņu īstenošana ne Google un Meta grupas medijos, t.sk. tehniskās specifikācijas 10.punktā aprakstītajos gadījumos: 60000 EUR + PVN.
4.4. Citi pakalpojumi – reklāmas materiālu izgatavošana: 5000 EUR + PVN.
4.5. Budžeta sadalījums un minētais Meta un Google kampaņu skaits ir provizorisks un var tikt mainīts atbilstoši Pasūtītāja vajadzībām, mērķiem, mediju piedāvājumiem, aktuālajai situācijai tūrisma nozarē. Pasūtītājs negarantē šādu budžeta izpildi vai proporcionālo sadalījumu starp pakalpojumiem.

5. Mediju cenu nosacījumi un iesniedzamās mediju atskaites pakalpojumu izpildes pārbaudes un cenu nosacījumu ievērošanas pārbaudes nolūkos.
5.1. Informatīvās kampaņas realizācijas laikā vai pēc tās realizācijas (atkarībā no mediju un atskaišu veida, kas aprakstīts zemāk) Piegādātājam (iepirkumā uzvarējušajam Pretendentam, kas nodrošinās Līguma izpildi) būs jāiesniedz sekojošas atskaites:
5.1.1. [bookmark: _Ref158796778] Par reklāmas izvietošanu interneta Google grupas, Meta grupas u.c. medijos, kuros cena veidojas pēc reālā laika izsoles principa jānodrošina reklāmas izvietošanas efektivitātes izvērtēšanas iespēja un izmaksu caurspīdīgums vienā no sekojošiem veidiem (veidu izvēlas Pasūtītājs pēc saviem ieskatiem un Piegādātājam jāspēj nodrošināt pakalpojuma caurspīdīgums abos sadarbības modeļos), un jebkurā no zemāk minētajiem veidiem tiešsaistes piekļuve un pakalpojuma caurspīdīgums jānodrošina pirms attiecīgās reklāmas izvietošanas kampaņas uzsākšanas, pretējā gadījumā Pasūtītājs ir tiesīgs neapmaksāt informācijas izvietošanas izmaksas:
5.1.1.1. Piegādātājs nodrošina tiešsaistes piekļuves medija statistikas un izmaksu uzskaitei attiecīgā medija vidē (Izpildītāja profilam GoogleAds kontā, no kura tiek iegādāta Pasūtītāja informācijas izvietošana; piekļuve Meta Business Manager kontam utml.), un attiecīgajos kontos un profilos Pasūtītājam jābūt tiešsaistes piekļuvei vismaz šādai informācijai: izvietotās informācijas impresijas, klikšķi, banera vai cita informācijas formāta izmērs un veids, video klipa garums, trešās puses (medija jeb informācijas nesēja, t.i. Google, Facebook, Instagram u.c.) izmaksas (jeb faktiskā informācijas izvietošanas cena informācijas nesējā, ko Piegādātājs maksā medijam).
5.1.1.2. Pasūtītājs nodrošina piekļuvi un atļaujas Piegādātājam sniegt pakalpojumus Pasūtītāja pārvaldītajos attiecīgo mediju kontos, un Piegādātājs attiecīgi veic reklāmas plānošanas, izvietošanas, optimizēšanas pakalpojumus un veic norēķinus par Pasūtītāja reklāmas izvietošanu attiecīgajos medijos, ar nosacījumu, ka Pasūtītājam ir redzama pilna informācija par veiktajām aktivitātēm un to apjomiem, kvalitāti un izmaksām. 
5.1.2. [bookmark: _Ref158797049]Par reklāmas izvietošanu citos interneta medijos (ne 5.1.1. punktā uzskaitītajos medijos) jāizveido un jānodrošina Pasūtītājam piekļuve Gemius Direct Effect vai ekvivalenta, ar klientu saskaņota reklāmas servēšanas un monitoringa nodrošinātāja tiešsaistes reālā laika mērījumu uzskaite, kurā redzama vismaz sekojoša informācija par izvietoto reklāmu katram informācijas bannerim/klipam/veidam katrā medijā: impresijas, klikšķi, redzamības rādītājs (angl. – viewability rate), reklāmas/reklāmas izvietojumu avots (medijs), reklāmas banera vai cita reklāmas formāta izmērs un veids, video klipa garums. Tiešsaistes piekļuve jānodrošina pirms attiecīgās reklāmas kampaņas uzsākšanas, pretējā gadījumā Pasūtītājs ir tiesīgs neapmaksāt informācijas izvietošanas izmaksas.
5.1.3. Par SEO pakalpojumu sniegšanu līdz katra mēneša 10.datumam jāiesniedz atskaite par sniegtajiem pakalpojumiem iekļaujot:
5.1.3.1. Iekšējiem SEO pakalpojumiem:
5.1.3.1.1. Risināmās problēmas aprakstu (pievienojot hipersaites).
5.1.3.1.2. Risināmās problēmas sekas vai potenciālās sekas.
5.1.3.1.3. Paveikto pakalpojumu uzskaitījumu (t.sk. hipersaites) un izmaksas.
5.1.3.2. Ārējiem SEO pakalpojumiem (neiekļaujot tiešo, ārpus SEO pakalpojumiem apmaksāto reklāmu medijos):
5.1.3.2.1. Paveikto pakalpojumu uzskaitījumu (t.sk. hipersaites) un izmaksas.
5.1.4. Par atslēgas vārdu kampaņu realizēšanu līdz katra mēneša 10.datumam jāiesniedz atskaite par sniegtajiem pakalpojumiem iekļaujot:
5.1.4.1. Izmantoto atslēgas vārdu saraksts, norādot uz katru atslēgas vārdu izmantoto budžetu, impresijas un klikšķus.
5.1.5. Par reklāmas kampaņu banneru, video un citu reklāmas formātu, kas nav 5.1.1.-4.1.4.punktos minētie, izvietojumu līdz katra mēneša 10.datumam jāiesniedz atskaite par sniegtajiem pakalpojumiem iekļaujot:
5.1.5.1. Apkopojumu par realizētajām impresijām, klikšķiem, budžetu katrā medijā katram reklāmas veidam un formātam.
5.1.5.2. Apkopojumu par sasniegto auditoriju katrā medijā un/vai mediju grupā kopā.

5.2. [bookmark: _Ref158796887]Izmaksas par informācijas izvietojumiem medijos katrā medijā (informācijas nesējā) atsevišķi Pasūtītājam nevar būt augstākas kā faktiskās Pretendenta samaksātās summas medijiem ar šīm summām pievienotu Finanšu piedāvājumā norādīto aģentūras komisijas maksu katrā mediju veidā.
5.2.1. Lai pierādītu 5.2. punktā minēto nosacījumu, Pretendentam, sūtot savu rēķinu par konkrētiem pakalpojumiem Pasūtītājam, šim rēķinam jāpievieno, nosūtot pa e-pastu, attiecīgo trešo pušu (mediju) rēķinu kopijas par šīs konkrētā informācijas izvietošanas pakalpojuma sniegšanu (piemēram, informācijas izvietošanu medijos), izņemot gadījumus, kas minēti 5.2.2 punktā. Pretendents apliecina, ka rēķini no trešajām pusēm par informācijas izvietošanas pakalpojumu sniegšanu Pasūtītājam netiks apvienoti ar citu reklāmdevēju (Pretendenta pakalpojumu iepircēju) rēķiniem, kas tādējādi var radīt šķēršļus finanšu plūsmas un faktisko izmaksu caurspīdīguma nodrošināšanai. Veicot mediju auditu, Pasūtītājs vai tā pilnvarotais auditors var prasīt uzrādīt šo rēķinu oriģinālus, un tādā gadījumā Pretendentam tie ir jāuzrāda. Pasūtītājs vai tā pilnvarotais mediju auditors var pieprasīt rēķina izrakstītājam apliecināt mediju rēķinā norādītās summas un citas informācijas patiesumu, ja tā kopiju Pasūtītājam vai tā pilnvarotajam mediju auditoram atsūtījis Pretendents. Pretendents apliecina, ka šādu informācijas nodošanu no mediju puses Pasūtītājam vai tā pilnvarotam mediju auditoram neuzskatīs par konfidencialitātes nosacījumu pārkāpumu Pretendenta un mediju savstarpējo līgumu kontekstā, un pēc Pasūtītāja pieprasījuma gadījumā ir gatavs apliecināt to rakstiski, izsniedzot rakstisku piekrišanu, ka neiebilst šādas informācijas sniegšanai. Lai padarītu operatīvāku trešo pušu rēķinu verifikācijas procesu, vēlams nodrošināt trešo pušu rēķinu kopijas, kuras ar drošu elektronisko parakstu parakstījušas attiecīgo trešo pušu paraksttiesīgās personas.
5.2.2. [bookmark: _Ref158796915]Lai pierādītu 5.2. punktā minēto nosacījumu attiecībā uz Google grupas, Facebook grupas u.c. starptautiskajiem medijiem un platformām, kurās informācijas izvietošanas pirkšana notiek pēc reālā laika izsoles principa, Pretendentam ir jānodrošina Pasūtītājam pakalpojuma izmaksu un apjoma caurspīdīgums saskaņā ar  5.1.1. punktu. 

6. Pakalpojumu cenu piegādes nosacījumi un pakalpojumu cenā iekļautie pakalpojumi.
6.1. Cena par SEO pakalpojumiem, komisijas maksa par mediju pirkšanas un plānošanas pakalpojumiem, kā arī stundu likmes nevar būt augstākas kā norādīts Finanšu piedāvājumā (pielikuma nr.1 formā), bet atlaide (pozīcijām, kurām piedāvātas atlaides no bruto cenām) nevar būt zemāka kā norādīts Finanšu piedāvājumā (pielikuma Nr.1 formā), kā arī jāievēro nosacījums par Pasūtītajam piestādāmo izmaksu limitu, kas izriet no trešo pušu izmaksām, kas minētas 5.2. punktā.
6.2. Ja kādā medijā cenas vai atlaides nav fiksētas iepirkuma Finanšu piedāvājumā (piemēram, tiek izmantots kāds medijs, kas nav norādīts Finanšu piedāvājumā vai kāds informācijas/reklāmas formāts Finanšu piedāvājumā norādītajos medijos, kas nav norādīts Finanšu piedāvājumā (piemēram, sponsorēšanas projekts medijā, kas norādīts Finanšu piedāvājumā)), faktiski piegādātās atlaides nevar būt mazākas, un cenas nevar būt augstākas kā norādīts Pasūtītāja apstiprinātajā mediju plāna piedāvājumā, ko Izpildītājs sagatavoji Līguma ietvaros. Bez tam jāievēro nosacījums par Pasūtītajam piestādāmo izmaksu limitu, kas izriet no trešo pušu izmaksām, kas minētas 5.2. punktā.
6.3. Google un Meta grupu interneta medijos u.c. medijos, kuros cena veidojas pēc reālā laika izsoles principa, cena tiek noteikta atkarībā no mērķauditorijas atlases, izvietotās informācijas apjoma, budžeta, konkurences u.c. mainīgiem parametriem atkarībā no medija un informācijas izvietojumu iegādes taktikas, un šajos medijos precīza informācijas izvietošanas vai reklāmas cena iepirkuma piedāvājumā netiek fiksēta, tomēr ir jāievēro 5.2. un attiecīgi arī 5.2.2 punktā minētais nosacījums.
6.4. Trešo pušu interneta reklāmas servēšanas un monitorēšanas izmaksas, kas minētas 5.1.2. punktā, Pasūtītājam nevar pārsniegt summu, kas no trešās puses piestādītas Izpildītājam. Par šīm izmaksām Izpildītājs nevar piemērot komisijas maksu, tātad tās jāpiestāda Pasūtītājam identiskā apmērā tam, kādas Izpildītājs piemēro trešajai pusei.
6.5. [bookmark: _Ref160720306]Pretendenta komisijas maksa (% no 3.puses (medija) izmaksām) par mediju pirkšanas un plānošanas pakalpojumiem ir noteikta 10 līdz 15% robežās no trešo pušu (mediju) reklāmas izvietošanas izmaksām. Pretendenta komisijas maksā jābūt iekļautiem pakalpojumiem, kas uzskaitīti punktos 7.4. - 7.9. un par šiem pakalpojumiem nevar tikt piestādīta papildu maksa pēc stundu likmēm vai jebkāda cita izcenojuma veida.
6.6. SEO pakalpojumu cenai gadā jābūt 17500 – 30000 EUR, neieskaitot PVN robežās, un pretendentam attiecīgi jāpiedāvā labākais iespējamais tehniskais piedāvājums par šo cenu. SEO pakalpojumu cenā jābūt iekļautiem pakalpojumiem, kas uzskaitīti punktos 7.1. - 7.4. un par šiem pakalpojumiem nevar tikt piestādīta papildu maksa pēc stundu likmēm vai jebkāda cita izcenojuma veida.
6.7. Ņemot vērā nozarē pieejamās cenas, lai izvairītos no nepamatoti zemas cenas stundu likmes piedāvājumiem un potenciāli ļoti zemas kvalitātes pakalpojumiem vai nepilnīgas nodokļu nomaksas par saņemtajiem pakalpojumiem, par jebkuru no finanšu piedāvājumā iekļautajām pozīcijām nevar būt zemāka kā 15 EUR, neieskaitot PVN.
6.8. Mediju plānā paredzētā katra medija (vai mediju grupas) cena (jeb reklāmas izvietošanas maksa) nevar būt augstāka kā attiecīgajā Pasūtītāja apstiprinātajā plānā.

7. Pakalpojumi, ko plānots iepirkt no Piegādātāja, un sniedzamo pakalpojumu apjoms.
7.1. [bookmark: _Ref160720098]Mājas lapas SEO audits, iekšējo problēmu un risinājumu, ārējo risinājumu identificēšana un papildināšana reizi gadā;
7.2. Regulārie mājas lapas iekšējie SEO pakalpojumi;
7.3. Regulārie mājas lapas ārējie SEO pakalpojumi;
7.4. [bookmark: _Ref160720104]Komunikācija ar Pasūtītāja web lapas tehnisko uzturētāju par SEO pakalpojumiem, nepieciešamajām izmaiņām utt.

7.5. [bookmark: _Ref160719872]Pasūtītāja reklāmas izvietošana medijos atbilstoši Pasūtītāja darba uzdevumiem, saskaņotām tāmēm; 
7.6. Regulāra display reklāmas (baneru, video, teksta) kampaņu mediju plānu sastādīšana, koriģēšana (t.sk. optimizācija balstoties uz rezultātiem (t.sk. budžeta maiņa starp reklāmas formātiem, valstīm, mērķauditorijām, reklāmas ziņām)), mērķauditoriju atlase, digitālo mediju kampaņu uzstādīšana, remārketings, mērķēšana (angl. – tārgetēšana), reklāmas izvietošanas un reklāmas cenas uzstādīšana, ja pirkšana notiek pēc reālā laika izsoles jeb biržas principa, t.i. cena var mainīties reālajā laikā u.tml. un saskaņošana ar Pasūtītāju, saskaņoto mediju plānu īstenošana (t.sk. mediju vietu un raidlaika rezervēšana un iegāde, kā arī rezervēto izvietojumu vietu un raidlaika pārplānošana, atcelšana un pārcelšana) un izpildes kontrole;
7.7. Tekstuālās reklāmas sagatavošana Google meklētājsistēmai angļu valodā (dzimtās valodas līmenī), kampaņu realizēšana. Citu valodu tulkojumu nodrošina Pasūtītājs
7.8. Pretendenta izplatīto interneta banneru, video u.c. reklāmas veidu efektivitātes mērīšanas kodu, pikseļu u.c. veida uzstādījumu, optimizācijas un analītikas tehniskā uzstādīšana un nodrošināšana;
7.9. Tiešsaistes piekļuvju nodrošināšana Pasūtītājam interneta mediju platformās saskaņā ar Tehniskās specifikācijas nosacījumiem;
7.10. [bookmark: _Ref160719955]Atskaišu sagatavošana par realizētajiem pakalpojumiem un ikmēneša klātienes vai attālinātas tikšanās, kurā piegādātājs prezentē atskaites, kampaņu rezultātus, sniegto pakalpojumu rezultātus.
7.11. Pēc nepieciešamības – reklāmas banneru izgatavošana saskaņā ar stundu likmēm un ar Pasūtītāju saskaņotām tāmēm.
8. Pieejamie reklāmas materiāli
8.1. Katrai reklāmas kampaņai plānots sagatavot savus audiovizuālos materiālus (video klipus, dinamiskus vai statiskus reklāmas materiālus). Reklāmas materiālu sagatavošanu nodrošina Pasūtītājs (sadarbībā ar komunikācijas aģentūrām un citām trešajām pusēm) vai nodrošina pamatfailus (video un/vai vizuālos materiālus), un Piegādātājs iepriekš saskaņojot ar Pasūtītāju tāmi, veic reklāmas banneru un citu materiālu sagatavošanu un/vai pielāgošanu. Savukārt tekstuālās informācijas un/vai teksta reklāmas Google meklētājsistēmai sagatavo Pretendents komisijas maksas ietvaros.
9. Pakalpojumu cenas un trešo pušu datu un mērījumu ietekme uz pakalpojumu apjomu un cenu.
9.1. Jāņem vērā, ka medijos, kuros norēķins notiek pērkot noteiktu impresiju apjomu, par impresiju pārpiegādēm pasūtītājs nemaksā. Tas nozīmē – ja Izpildītājs piegādā vairāk impresijas, kā norādīts mediju plānā, norēķins notiek pēc plānotajām impresijām, tomēr, ja Izpildītājs piegādā mazāk impresijas kā norādīts plānā, norēķins notiek proporcionāli faktiski eksponēto (piegādāto) impresiju apjomam. Par impresiju apjoma kontroli kalpos reālajā laikā uzskaitīti impresiju statistikas dati informācijas nesēja (medija) statistikas uzskaites sistēmā (Google, Meta u.c.) vai trešās puses (Gemius vai analogas), ar Pasūtītāju saskaņotas, platformas mērījumu (monitoringa) sistēmas dati. Ņemot vērā, ka trešo pušu reklāmas servēšanas un mērījumu platformās (Gemius vai analogās) pieļaujamas nobīdes dēļ tehniskām nesakritībām ar katra individuālā informācijas nesēja (medija) mērījumu sistēmās uzrādītajām impresijām, pakalpojums par piegādātu tiks uzskatīts, ja pēc Gemius vai analogas, ar Pasūtītāju saskaņotas, platformas mērījumu (monitoringa) sistēmas ekspozīciju apjoms tiks piegādāts vismaz 95% apmērā no mediju plānā norādītās summas. Ja mērījumu (monitoringa) sistēmas ekspozīciju apjoms tiks piegādāts mazāk kā 95% apmērā no mediju plānā norādītās summas, tad norēķins notiks pēc faktiskās apjoma  proporcionāli samazinot (faktiskais apjoms pret plānoto) plānoto summu attiecīgajā medijā. Medijiem, kuros norēķinu apjoms notiek pēc norēķinu modeļa, ko nefiksē trešo pušu monitoringa sistēmās, par apliecinājumu faktiski izvietotajam informācijas vai reklāmas apjomam būs derīgs no medija paraksttiesīgās personas ar drošu elektronisko parakstu elektroniski parakstīts apliecinājums par faktiski izvietoto apjomu. 
9.2. Par mediju tiešajām izmaksām medijos, kuros norēķins par informācijas izvietošanu notiek pērkot laukumus, vietas un laiku pēc reālā laika izsoles principa (t.sk. Google, Meta grupās, bet ne tikai), Pasūtītājs norēķināsies par summu, kas redzama šo mediju pirkšanas tiešsaistes platformās medija vidē (piemēram, Google Ads), kurām pretendentam jānodrošina tiešsaistes reālā laika piekļuve priekš Pasūtītāja saskaņā ar Tehniskās specifikācijas 4.1.3. punktā norādītajiem veidiem, un ievērojot, ka faktiskās summas nevar pārsniegt ar klientu saskaņoto summu.

10. [bookmark: _Ref160720279]Mediju tiešie piedāvājumi un sadarbība ar pretendentu sekojošās situācijās
10.1. [bookmark: _Ref158797304]Līguma darbības laikā var būt situācijas, kurās mediji un/vai interneta platformas (piemēram, specifiski tūrisma mediji vai rezervācijas platformas, bet ne tikai) piedāvā tieši pasūtītājam sadarbības iespējas. Šādās situācijās Pasūtītājam ir tiesības par šiem tiešajiem mediju piedāvājumiem informēt  piegādātāju (konkursā uzvarējušo pretendentu) un pieprasīt piedāvājuma realizāciju ar piegādātāja starpniecību, un piegādātājam tie ir jārealizē par cenu, kas ir nav augstāka kā medija tiešā piedāvātā cena Pasūtītājam ar tai pievienotu 2% komisijas maksu.
10.2. Šādā gadījumā par 10.1. punktā noteikto komisijas maksu piegādātājs faktiski realizē pasūtījuma apmaksu medijam vai platformai, bet pārējos pakalpojumus, kas saistīti ar mediju plānošanu, projekta koordinēšanu, atskaišu sagatavošanu nodrošina Pasūtītājs.
10.3. Pasūtītājs garantē, ka 10.1. punktā aprakstīto pakalpojumu apjoms līguma darbības laikā nepārsniegs 15% no konkursa nolikumā definētās maksimālās iespējamās līgumcenas.
Šādos gadījumos Izpildītājs garantē anonimitāti un cenas neizpaušanu trešajām pusēm.
10.4. Uz 10. punktā aprakstītajiem gadījumiem neattiecas 6.5.aprakstītās komisijas maksas robežas un 10.punktā minētie gadījumi uzskatāmi par izņēmumiem.

11. Audita veikšanas tiesības
11.1. Pasūtītājam ir tiesības kontrolēt iepirkuma rezultātā noslēgtā Līguma izpildes gaitu atbilstoši Līguma un tā pielikumu nosacījumiem, veikt Pakalpojuma kvalitātes, apjoma un cenas kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu, nepieciešamības gadījumā norādot pārbaudes veidu;
11.2. pārbaudot Pakalpojuma sniegšanas kvalitāti, cenu, apjomu un atbilstību Līguma prasībām, pieaicināt speciālistus un ekspertus, pieprasīt no Izpildītāja dokumentus, veikt sniegto Pakalpojumu auditu;
11.3. ja sniegto Pakalpojumu izpildes pārbaudes jeb audita rezultātā tiek konstatēta Pakalpojuma izpilde neatbilstoši atskaitēs, pieņemšanas – nodošanas aktos, vai citos dokumentos norādītajam vai Tehniskajā specifikācijā noteiktajiem noteikumiem, kā rezultātā faktiski sniegto Pakalpojumu cena (jeb vērtība) ir mazāka nekā Puses fiksējušas pieņemšanas-nodošanas aktos, tad Izpildītājam ir pienākums atgriezt pārmaksātās summas (starpību starp faktisko pakalpojumu vērtību un apmaksāto vērtību) bez kavēšanās (ne vēlāk kā 10 darba dienu laikā) dubultā apmērā. Sniegto Pakalpojumu izpildes pārbaudei jeb auditam ir atpakaļejošs spēks un Pasūtītājs to var veikt 12 (divpadsmit) mēnešu laikā pēc attiecīgā Pakalpojumu pieņemšanas – nodošanas akta parakstīšanas.

Tehniskās specifikācijas pēdējais atjaunošanas datums 21.02.2024. 
Šis dokuments ir parakstīts ar elektronisko parakstu (bez droša e-paraksta)
